**Fermate Vokal styremøte 15. Januar 2014**

Tilstede: Anne Joran, Ketil,  Siv , Knut Erik (Moru), Marit.

ADU var ikke representert

**Økonomi**

Vi har om lag 120 000 på konto, og oppfatter at vi ligger greit an.

Blaker sparebank har utlyst midler til gaveutdeling til allmennyttige formål, med søknadsfrist 1 februar. Marit søker.

Vi har ikke sendt regning til Bingsfosshallen for mattevasken i juni. Siv sender regning til Bingsfosshallen.

Kontingent, det mangler innbetaling av tre kontingenter fra to personer for 2013. Siv har fulgt opp.

**Øvingslokaler**

Det er behov for å finne nye øvingslokaler for Fermate Vokal i påvente at en ny Melvold /Frogner skole skal stå klar med en glitrende kultursal til bruk for lag og foreninger i kommunen.

Styret setter ned en komite, bestående av Siv, Tom, Knut Erik og Ingrid.  
Mandatet er å finne et lokale med tilfredsstillende belysning, luft og lys, som ikke koster vesentlig mer enn det vi betaler på Misjonshuset. Forslagene skal være klare til neste styremøte 26. Februar 2014.

**Kort evaluering av adventskonserten 1.des 2013**Styret syntes det var lavt oppmøte. Billettprisen var trolig årsaken til dette. Den bør tilbake til 150 kr, evt 100 kr forutsatt at vi selger kaffe&kaker. Konserten var bra markedsført gjennom aviser og digitale medier, men det var muligens hengt opp for lite plakater. Påfallende at det var få forhenværende fermater tilstede, det pleier alltid å være flere.

Julekonserten er en viktig inntektskilde for koret, og vi bør jobbe for å styrke den. Styret ønsker innspill fra medlemmene om konseptet for julekonserten bør endres, og oppfordrer til meningsutveksling om dette.

**Årsmøteforberedelser**

Det er årsmøte 10. februar. Innkalling sendes ut snart, Ketil gjør det.

Det må forberedes årsmeldinger fra ADU, MoRU og fra styret.

Valgkomiteen (Elin Duna og Linda Løvland) må sette i gang arbeidet. Verv som skal besettes Nestleder (1 år), kasserer ( 2 år), to representanter til MoRU (1 år), tre representanter til ADU (1 år). Ketil varsler valgkomiteen om at arbeidet bør igangsettes.

**Aktiviteter i 2014**

**Korseminar 18. Januar**

Informasjon er sendt på mail til medlemmene.

**1814 – konserten med Karsten Alnæs.**

Tid og sted: tirsdag 28. Jan kl 19 i Sørum Kirke.

Det blir gitt beskjed senere om oppmøtetid.

Øvelsen mandag 27. jan foregår i Sørum Kirke  
  
**Vinkonsert 7. Mars på Festiviteten på Sørumsand**Styret har besluttet at det skal være 3 viner. Dan Lystad bestemmer hvilke viner. Ketil tar kontakt med ham så snart som mulig, og får satt vinene i bestilling.

**Forespørsel om konsert med Kammerkoret Choriolis 6. april eventuelt i juni.**

Styret mener det er ønskelig å ha en konsert i juni, for å ha et avsluttende mål for vårsemesteret. Styret har foreløpig ingen mening om denne konserten skal være sammen med andre eller alene.

Ingrid er forespurt om vi ønsker å delta/bidra på Kammerkoret Choriolis sin konsert 6. april i Oslo, alternativt på en annen konsert som Choriolis planlegges i juni som forberedelse til sin sommertur.

Deler av styret mener at å delta på en konsert 6. april, forutsatt at vi synger ting vi allerede har øvd inn i løpet av høsten og våren t.o.m vinkonserten, vil gi koret verdifull konserttrening, og lite arbeid med det praktiske ved konsertarrangementet. Velger vi dette har vi 4 øvelser til å friske opp det som trengs, og 7 øvelser ( 7. April, 28. April – 2 juni) fram til en junikonsert eksempelvis 12. juni (torsdag).

Deler av styret er bekymret for at det blir for travelt og at vi ikke rekker å kunne det eventuelle nye repertoaret godt nok til en junikonsert.

Styret ber Ingrid gjøre en vurdering av hvorvidt koret har kapasitet til å øve inn nytt stoff og friske opp eksisterende repertoar slik at en junikonsert kan framføres slik at vi er tilfreds med utøvelsen, hvis vi legger opp til 7 øvelser som forberedelse etter 6. april, eller om vi trenger 11 øvelser fra vinkonserten til juni. Vurderingen bør ta hensyn til at det er besluttet at Fermate Vokal skal øve inn og framføre Faures Requiem i forbindelse med allehelgensdag (2. nov).

**Høsten  
Requiem av Gabriel Faure** er tenkt som konsert i forbindelse med allehelgensdag (2.nov), eller i månedsskiftet oktober/november.

Styret ønsker å legge opp til ca 10 ukers innstudering av dette verket, dvs at vi ikke legger opp til konserter før Requiem, annet en muligens framføring av deler av det som øvelse på en gudstjeneste.

Styret ber MoRU vurdere hvorvidt det skal være to konserter med to ukers mellomrom i to ulike kirker, alternativt Frogner, Strømmen, Lillestrøm.

**Adventskonsert første søndag i advent.** Styret kommer tilbake til detaljer senere i 2014.

**Betalte oppdrag i adventstiden**

Styret opplevde sangoppdraget på Strømmen Storsenter som en positiv erfaring . Det var også inntektsgivende, og mye bedre enn varetelling. Strømmen Storsenter ønsket oss tilbake til advent 2014. Styret har besluttet også å forespørre andre kjøpesentre om tilsvarende oppdrag, eksempelvis Romerikssenteret og Jessheim Storsenter. Kanskje vi kan rekke tre på en kveld ?

Sørum 15. Januar 2014/Marit B.Østmo